cyanic-selkie/wikianc huggingface dataset:
פרנסואה קניי
מזרחנות וסין
קניי ידוע בכתביו על הפוליטיקה והחברה הסינית. ספרו "Le Despotisme de la Chine" ("הרודנות של סין"), שנכתב ב-1767, מתאר את השקפותיו על המערכת האימפריאלית הסינית. הוא תמך בתפיסה המריטוקרטית של הענקת כוח פוליטי לחוקרים, ללא האריסטוקרטיה המסורבלת שאפיינה את הפוליטיקה הצרפתית, וחשיבותה של החקלאות לרווחתה של אומה. גרגורי בלו (Gregory Blue ) כתב שקניי "שיבח את סין כעריצות חוקתית ודגל בגלוי באימוץ מוסדות סיניים, כולל מערכת סטנדרטית של מיסוי וחינוך אוניברסלי". בלו משער שייתכן שהדבר השפיע על הקמת ההתיישבות הקבועה בבנגל ב-1793 על ידי האימפריה הבריטית. גם האינטרסים של קניי במזרחנות היו מקור לביקורת. קרול בלום (Carol Blum), בספרה "Strength in Numbers" ("כוח במספרים") על צרפת של המאה ה-18, מתייגת את קניי כ"סנגור על עריצות מזרחית".
בגלל הערצתו לקונפוציאניזם, העניקו לו חסידיו את התואר "קונפוציוס של אירופה". התאהבותו חסרת המעצורים של קניי בתרבות הסינית, כפי שתוארה על ידי הישועים, הביאה אותו לשכנע את בנו של לואי החמישה עשר, מלך צרפת לשקף את "טקס חריש האדמה הקדושה" של הקיסר הסיני כדי לסמל את הקשר בין הממשל לחקלאות.
מרווח QT
תקנון ביחס לקצב הלב
מרווח ה- QT משתנה בתגובה לדופק - ככל שהדופק גדל מרווח QT מתקצר. שינויים אלה מקשים על השוואת רווחי QT שנמדדים בקצב לב שונה. כדי להחשיב את הדופק בחישוב, ובכך לשפר את האמינות של מדידת QT, ניתן לתקנן את מרווח ה- QT לדופק באמצעות מגוון נוסחאות מתמטיות, תהליך שמתבצע לרוב באופן אוטומטי על ידי מקליטי ECG מודרניים.
פרנסואה קניי
מיסוי
קניי הכיר בשלושה מעמדות כלכליים בצרפת: המעמד ה"קנייני" המורכב מבעלי אדמות בלבד, המעמד ה"יצרני" של פועלים חקלאיים ומעמד הסוחרים ה"עקר". קניי לא ראה שום תועלת למעמד העקר והאמין שהיצרני הוא החשוב ביותר. קניי ראה את החקלאות של צרפת כנחשלת ולא פרודוקטיבית בהשוואה לבריטניה בתקופה שבה שהה בארמון ורסאי. אף על פי שהתגורר בארמון, קניי האמין שחקלאות היא לב ליבה של הכלכלה ובעלת חשיבות מיוחדת עבורו. קניי טען כי מיסים המוטלים על חקלאים רק מזיקים לחברה שכן מיסים אלו יפחיתו את התמריץ לייצור חקלאי. מיסוי בעלים (מחזיקי נכס) לא הורס את אמצעי הייצור כלומר אין ירידה בתפוקה. קניי רצה שהבעלים יישאו במלוא נטל המס במדינה שכן מיסוי חקלאים הוא תוצאה שלילית לכולם. הסרת התמריצים מהחקלאים מפחיתה את הייצור החקלאי ואת העודף החקלאי שלדעת קניי הוא לב הכלכלה. קניי התנגד גם למיסים עקיפים בניגוד למיסים ישירים. "מיסים עקיפים" אלה מוטלים על הציבור הצרפתי על ידי בעלים שתאוות הבצע שלהם דורשת חסינות מפני מיסוי. למיסים ישירים על בעלים אין השפעה על רבייה וצמצום כלכלי. הפחתת המיסים העקיפים והגדלת המיסים הישירים נותנת לצרפתים עודף של חקלאות והמימון שהמדינה צריכה. עם זאת, דעה זו לא הייתה פופולרית במיוחד בקרב העשירים שקניי שהה בחברתם בקביעות. היו תקופות שבהם הוא חשש לחייו בארמון.
מרווח QT
הנוסחה של בזט
הנוסחה הנפוצה ביותר לתיקון QT היא הנוסחה של בזט, על שם הפיזיולוג הנרי קוטברט באסט (1885–1950) המחשבת את מרווח ה- QT המתוקנן ביחס לקצב הלב (QTcB).
הנוסחה של בזט מבוססת על מחקר שנערך בשנת 1920. הנוסחה של בזט היא:
כאשר QTcB הוא מרווח QT המתוקנן לקצב הלב, ו- RR הוא המרווח התחלת קומפלקס QRS אחד ועד ההתחל של הקומפלקס הבא.
בשתי הצורות, הנוסחה לתקנון של בזט בדרך כלל אינה נחשבת מדויקת, מכיוון שהיא מתקננת יותר מדי בקצב לב גבוה ופחות מדי בקצב לב נמוך. עם זאת, נוסחת התיקנון של בזט משמשת לחישוב אצל יילודים ונחשבת אמינה שם.
הנוסחה של פרידריה
לואי סיגורד פרידריה, רופא שוודי, הציע נוסחת תיקנון חלופית באמצעות שורש משולש של RR.
הנוסחה של שגיא
תיקון פרמינגהם, המכונה גם הנוסחה של שגיא, מבוסס על סולם פרמינגהם, אשר השתמש בנתונים של יותר מ -5,000 נבדקים, ונחשב לשיטה טובה יותר.
שוב, כאן QT ו- QTlc נמצאים באלפיות שנייה ו- RR נמדד בשניות.
השוואת תיקנונים
מחקר מחקר רטרוספקטיבי טוען כי השיטה של פרידריקיה ושיטת פרמינגהם עשויים להניב תוצאות מועילות ביותר לניבוי הסיכון לתמותה בטווח של 30 יום ושנה. ההגדרות של QTc(מרווח QT מתוקנן) תקין נעות בין QTc קטן או שווה ל-0.40-0.42 שניות. עבור ניבוי הסיכון למוות לבבי פתאומי, "QTc גבולי" הוא 431–450 מילי שניות בגברים ו-451–470 בנשים. QTc לא תקין הוא גדול מ-450 מילי שניות לגברים ו-470 לנשים.
אם אין קצב הלב איננו גבוה או נמוך במיוחד, ניתן לאמוד את הגבולות העליונים על ידי הנחת QT = QTc בקצב לב של 60 פעימות לדקה והורדת 0.02 שניות לכל עליה של 10 פעימות לדקה.
לדוגמה, אם נגדיר למשל את הQTc התקין כקטן או שווה ל-0.42 שניות, QT יצטרך להיות קטן או שווה ל-0.42 שניות כאשר קצב הלב עומד על 60 פעימות לדקה, קטן או שווה ל-0.4 כאשר קצב הלב עומד על 70 פעימות לדקה, קטן או שווה ל-0.38 כאשר קצב הלב עומד על 80 פעימות לדקה וכן הלאה וכן הלאה..
מרווחים לא תקינים
QTc ממושך קשור גם לממצא אק"ג. הנקרא Torsades de Pointes, שמקושר להידרדרות לפרפור חדרים, הקשור לשיעורי תמותה גבוהים יותר. ישנם גורמים רבים להפרשי QT ממושכים, הסיבות הנרכשות נפוצות יותר מגנטיות.
סיבות גנטיות
מרווח QT ארוך בצורה חריגה יכול להופיע כתוצאה מתסמונת QT מוארך, ואילו מרווח QT מקוצר באופן חריג יכול להיות בגלל תסמונת QT מקוצר.
יוסף שטיין
ראשית חייו
שטיין סיים את לימודיו בשנת 1927, וכיהן כעוזר הוראה ומרצה באוניברסיטת ורשה.
לפני מלחמת העולם השנייה שימש שטיין מומחה לאנטומיה פתולוגית ועמד בראש המחלקה לפתולוגיה של בית החולים "רוח הקודש". הוא היה מומחה בתחום ולמרות גילו הצעיר היה בעל תואר דוצנט. שטיין המיר את דתו לנצרות בשל הגזרות שהוטלו באותה תקופה על היהודים וכדי לקדם את הקריירה המדעית שלו. השלטון הפולני רחש לו אמון בשל התנצרותו, ועל כן קיבל תפקיד ניהולי במערכת הבריאות. בתחילת הכיבוש הגרמני הצהיר שטיין שהוא פולקסדויטשה.
מרווח QT
תופעות לוואי תרופתיות
התארכות מרווח ה- QT עשויה לנבוע מתופעות לוואי של תרופות.
יוסף שטיין
רופא בגטו
אף על פי שהיה יהודי מומר, הוא נחשב לפי חוקי הגזע כיהודי, ולכן היה עליו לחיות בגטו. בתוך הגטו המשיך את עבודתו בתחום הרפואה ומונה לראש בית החולים צ'יסטה שבגטו ורשה. מאחר שהיה רופא, ענד בנוסף לטלאי הצהוב גם סרט צבעוני, שציין את תפקידו. הסרט הנוסף הבדיל בינו לבין תושבי הגטו, וביטא את מעמדו המועדף ובעל זכויות היתר. הסרטים הכפולים הללו הגנו עליו באופן חלקי מפני הפורענויות שהתרחשו לעיתים קרובות ברחובות הגטו.
שטיין גם התבקש בשנת 1940 להעביר סדרת הרצאות בבית הספר לאחיות בגטו. וכך, באמצע חודש מאי 1941 נתן את הרצאת הפתיחה בקורסים בנושא ״החיים והמוות״, שעסקו בנושא התברואה.
מרווח QT
תופעות לוואי תרופתיות
אנטיביוטיקות
תרופות אחרות
חלק מהתרופות האנטי-היסטמיניות מהדור השני, כמו אסטמיזול, משפיעות על כך. מנגנון הפעולה של תרופות מסוימות נגד הפרעות קצב, כמו אמיודרון או סוטלול, כרוך בהארכה תרופתית מכוונת של מקטע QT. בנוסף, ריכוזי אלכוהול גבוהים בדם מאריכים את מרווח ה- QT. אינטראקציה אפשרית בין מעכבי קליטה חוזרת בררניים של סרוטונין(SSRI)) ותרופות משתנות (תיאזידים למשל) קשורה להארכת QT.
סיבות פתולוגיות
תת-פעילות של בלוטת התריס והיפוקלצמיה יכולים לגרום להארכה של מקטע QT ולהוביל להפרעות קצב חדריות.
יוסף שטיין
ניהול בית החולים
במכתבו כותב שטיין על דברים חיוניים לקיומו של כל בית חולים החסרים בצ'יסטה, בהם: ניקיון, מצעים, מזרנים ומיטות, אוכל ועובדים. הוא הוסיף לתאר:. התקציב לא הספיק לתחזוקת בית החולים ולתשלום לעובדיו.
מרווח QT
סיבות פתולוגיות
היפרקלצמיה יכולה לגרום לקיצור מקטע QT.
שימושים במחקרי אישור תרופות
מאז 2005 דרשו ה- FDA והרגולטורים האירופיים להעריך כמעט את כל התרופות החדשות במחקר QT יסודי (TQT - Thorough QT) כדי לקבוע את השפעת התרופת על מרווח ה- QT. מחקר TQT משמש להערכת הסיכויים להפרעות קצב כתוצאה מהתרופה.
באופן מסורתי, נבדק מרווח ה- QT בכך שקורא אנושי בודד מודד כתשע פעימות לב לכל נקודת זמן קלינית. עם זאת, מספר אישורי תרופות שנעשו לאחרונה השתמשו בגישה אוטומטית יותר, תוך שילוב אלגוריתמי תוכנה עם קוראים אנושיים מומחים הסוקרים חלק מפעימות הלב, כך מתאפשר הערכה של פעימות רבות יותר לכל נקודת זמן על מנת לשפר את הדיוק ולהפחית את העלות. מכיוון שתעשיית התרופות צברה ניסיון בביצוע מחקרי TQT, התברר גם כי נוסחאות תיקון QT מסורתיות כמו QTcF, QTcB ו- QTcLC עשויות לא תמיד להתאים להערכה של תרופות המשפיעות על מערכת העצבים האוטונומית.
יוסף שטיין
ניהול בית החולים
בנוסף לכך, נאלץ שטיין לבצע גם סלקציה של החולים: "באותו היום היו החולים עצובים והפחד היה בעיניהם, מתאי הנשים נשמע בכי עמום. בערבו של אותו יום, היה אמור להינתן פסק דין מוות שיימסר על ידי רופאיהם״, כך כתב אחד הרופאים שעבד בבית החולים על אחת הסלקציות שהתקיימו בבית החולים. תפקידו של שטיין היה קשה מנשוא, מצד אחד, היה עליו להמשיך לדאוג לתפקוד בית החולים ומצד שני, הוטל עליו עול מוסרי - להכין רשימות מפוטרים, כאשר על יד כל שם של עובד מפוטר נאלץ לסמן אחד משני הסימנים: (+) סימן מוות, (-) נשאר בבית החולים.
מרווח QT
כאמצעי לניבוי תמותה
אק"ג הוא כלי בטוח ולא פולשני שניתן להשתמש בו כדי לאתר אנשים עם סיכון גבוה יותר לתמותה. באוכלוסייה הכללית לא נמצאו עדויות עקביות לכך שמרווח QTc ממושך כממצא בודד קשור לעלייה בתמותה ממחלות לב וכלי דם,עם זאת, מספר מחקרים בדקו את מרווח QT הממושך כמנבא תמותה עבור תת-קבוצות חולות באוכלוסייה.
יוסף שטיין
השתתפותו במחקר הרעב
שטיין היה אחד מכ-30 רופאים שלקחו חלק במחקר הרעב בגטו ורשה. הוא עמד בראש הקבוצה שבדקה את השינויים האנטומיים בעקבות מחלת הרעב, על פי ממצאים שנמצאו בנתיחות לאחר המוות. הוא נבחר לעמוד בראש הקבוצה בשל תאריו האקדמיים המכובדים בתחום הפתולוגיה האנטומית ובשל תפקידו כמנהל בית החולים צ'יסטה.
מרווח QT
דלקת מפרקים שגרונית
דלקת מפרקים שיגרונית היא דלקת המפרקים הדלקתית הנפוצה ביותר. מחקרים קישרו בין דלקת מפרקים שגרונית לבין מוות מוגבר ממחלות לב וכלי דם. במחקר שנערך בשנת 2014 נמצא כי עלייה של כ-50 מילי שניות ב-QTc הגדילה את הסיכויים לתמותה מכל הסיבות ב־2.17% בחולים עם דלקת מפרקים שגרונית. בקרב חולים עם ה-QTc גבוה (>424 מילי שניות) הייתה תמותה גבוהה יותר מאלו עם QTc נמוך.
יוסף שטיין
מותו
שטיין לא הצליח להתחמק מגזר הדין, ובפברואר 1943 נשלח ברכבת למחנה ההשמדה טרבלינקה. על פי עדויות שונות, הוא ניסה לבנות מקום מחבוא לו ולאשתו, אולם כאשר ניסה להיכנס לאחד הבונקרים נתפס על ידי הגרמנים. ד"ר ישראל רוטבלזם מעיד כי ישב ליד שטיין בקרון הרכבת לטרבלינקה. שטיין נפצע מיריות המשמר האוקראיני ושתת דם ברכבת. הוא ואשתו נספו בתאי הגזים במאי 1943.
מרווח QT
דלקת מפרקים שגרונית
הקשר אבד כאשר הותאמו החישובים לרמות החלבון מגיב עם C. החוקרים הציעו כי הדלקת האריכה את ה-QTc ויצרה הפרעות קצב הקשורות לשיעורי תמותה גבוהים יותר. עם זאת, המנגנון שבאמצעותו נקשר החלבון מגיב עם C ל-QTc עדיין לא מובן.
סוכרת מסוג 1
בהשוואה לאוכלוסייה הכללית, סוכרת מסוג 1 עשויה להגביר את הסיכון לתמותה, בעיקר בגלל סיכון מוגבר למחלות לב וכלי דם.
כמעט חצי מהסובלים מסוכרת מסוג 1 סובלים ממרווח QTc ממושך (> 440 מילי שניות). סוכרת עם QTc ממושך נקשרה לתמותה של 29% לאורך 10 שנים בהשוואה ל-19% עם QTc רגיל. עם זאת, תרופות נגד יתר לחץ דם אמנם הגדילו את מרווח ה-QTc, אך לא היו מנבא עצמאי לתמותה.
סוכרת מסוג 2
פיזור מרווח QT הוא מרווח ה-QT המקסימלי פחות מרווח ה-QT המינימלי (נקרא גם QTd), והוא מקושר עם רפולריזציה חדרית.
משה הכהן מלוניל
רבי משה הכהן מלוניל המכונה הרמ"ך היה מחכמי לוניל שבפרובנס בדורו של הרמב"ם (סוף המאה ה-12 / תחילת המאה ה-13), ומחבר "הגהות (או: השגות) הרמ"ך" על משנה תורה לרמב"ם.
חיבורו
"השגות הרמ"ך" הוא אחד מנושאי כליו של הרמב"ם. לפי ספר יוחסין של רבי אברהם זכות, הרמב"ם עצמו השיב על השגותיו, אך תשובות אלה אבדו. רבי חיים יוסף דוד אזולאי טען שרק מיעוט מההשגות נשלחו לרמב"ם אולם רוב ההשגות נכתבו לאחר מותו של הרמב"ם. הוא גם טען שהוא ראה כתב יד המכיל את ההשגות.
בדומה להשגות הראב"ד, במקרה שרבי משה לא חולק על הרמב"ם, פוסקים שהוא מסכים עמו. אך במקרה שהראב"ד כבר חלק, ייתכן ורבי משה סמך על דבריו ולכן לא הביע את דעתו במפורש.
כתבי יד של השגות הרמ"ך היו בידי מחברים שונים המזכירים אותן ומצטטים אותן, אך לא הובאו לדפוס. בפרט ציטט אותן רבי יוסף קארו ב"כסף משנה". הן הוזכרו גם ברשב"א, בריטב"א וראשונים נוספים.
קיים כתב יד של החיבור בספריית אוקספורד ההגהות נדפסו לראשונה בשלמותן בשנת ה'תש"ל (1970) כספר בפני עצמו, ולאחר מכן נדפסו על גיליון הרמב"ם במהדורת פרנקל. בכתב היד של ההגהות מצויות הגהות על שישה ספרים בלבד מתוך ארבעה עשר ספרי "היד החזקה" לרמב"ם. לא ידוע בבירור האם הרמ"ך כתב הגהות גם על שאר הספרים. החיד"א מציין "שראיתי בכתב יד השגות הרמ"ך למאות ולאלפים על הרמב"ם", אולי גם הגהות שאינן בידינו כיום.
הרמ"ך החשיב מאוד את מנהגי ישראל בכלל ומנהג מקומו בפרט, ומספר פעמים העיר על הרמב"ם רק על סמך המנהג. אחת מהגהותיו המפורסמות היא על הלכת הרמב"ם שאדם הטוען שהוא כהן אינו נאמן על כך, ואין להעלותו לתורה ככהן על פי דברי עצמו עד שיביא עד התומך בדבריו. הלכה זו מבוססת על התלמוד, ואילו הרמ"ך משיג עליה: "תמה, דמנהגנו להאמינו לקרוא בתורה ראשון", והוא מסביר את הטעם לשינוי מההלכה התלמודית. במגיד משנה שם כתב שזהו מנהג טעות שאין לסמוך עליו, אולם הרמ"א פסק כדעת הרמ"ך, וכך נהוג היום.
התפרצות מחלה
באפידמיולוגיה, התפרצות היא עלייה פתאומית במספר ההופעות של מחלה בזמן ובמקום מסוימים. היא עשויה להשפיע על קבוצה קטנה ומקומית או להשפיע על אלפי אנשים ברחבי יבשת שלמה. ארבעה מקרים קשורים של מחלה זיהומית נדירה עשויים להספיק כדי להוות התפרצות. ההתפרצויות כוללות מגפות, מונח המשמש בדרך כלל רק עבור מחלות זיהומיות, כמו גם מחלות שמקורן סביבתי, כגון מחלה במים או מהרעלת מזון. הן עשויות להשפיע על אזור במדינה או על קבוצת מדינות. מגפות הן התפרצויות כמעט עולמיות מחלה כאשר מדינות רבות ברחבי העולם נגועות.
הגדרה
המונחים "התפרצות" (outbreak) ו"מגפה" (epidemic) שימשו לרוב כמונחים נרדפים. החוקרים מנפרד ס' גרין ועמיתיו מציעים כי המונח האחרון יוגבל לאירועים גדולים יותר, והצביעו על כך שהמילון התמציתי של צ'יימברס (Chambers Concise Dictionary) והמילון הרפואי של סטדמן (Stedman's Medical Dictionary) מכירים בהבחנה זו.
חקירת התפרצות
בחקירת התפרצויות מחלות, מקצוע האפידמיולוגיה פיתח מספר צעדים מקובלים. כמתואר על ידי המרכזים לבקרת מחלות ומניעתן בארצות הברית, צעדים אלו כוללים את:
סדר השלבים שלעיל וכמות המאמץ והמשאבים היחסים המשמשים בכל אחד מהם משתנה מהתפרצות להתפרצות. לדוגמה, אמצעי מניעה ובקרה מיושמים בדרך כלל מוקדם מאוד בחקירה, לעיתים קרובות לפני שידוע על הגורם הסיבתי. במצבים רבים, קידום היגיינה טובה ושטיפת ידיים הוא אחד הדברים הראשונים המומלצים. ניתן להוסיף התערבויות נוספות ככל שהחקירה תתקדם ומידע נוסף יתקבל. המתנה עד תום החקירה עבור יישום אמצעי מניעה ובקרה היא דרך בטוחה לאבד את העבודה. בהתפרצויות שזוהו באמצעות מעקב אחר מחלה הניתנת לדיווח, הדיווחים קשורים לעיתים קרובות לתוצאות מעבדה ואימות האבחנה הוא פשוט. בהתפרצויות של אטיולוגיה לא ידועה, קביעת ואימות האבחנה יכולים להיות חלק משמעותי בחקירה ביחס לזמן ולמשאבים. בדרך כלל מספר צעדים ננקטים בכל נקודת זמן במהלך החקירה. צעדים עשויים לחזור על עצמם. לדוגמה, הגדרות המקרה הראשוניות נקבעות לרוב כרחבות בכוונה, אך בהמשך ממוקדות ככל שלומדים יותר על ההתפרצות. ברשימה שלעיל יש 9 שלבים, ובאחרות יש יותר. לעיתים קרובות מוטמע יישום מעקב פעיל לזיהוי מקרים נוספים.
תחקיר וסקירה של התפרצות הוכרו גם כשלב אחרון ותהליך איטרטיבי על ידי הסוכנות לבריאות הציבור בקנדה.
סוגים
ישנם מספר דפוסי התפרצות, אשר עשויים להועיל בזיהוי שיטת ההעברה או המקור ובחיזוי קצב ההדבקה העתידי. לכל אחד מהן עקומת מגפה מובהקת, או היסטוגרמה של מקרי זיהום ומוות.
התפרצויות יכולות להיות גם:
דפוסי התרחשות הם:
חוקים לגבי התפרצות
חקיקת התפרצות עדיין בחיתוליה ולא להרבה מדינות יש אוסף של הוראות ישירות ומלאות. עם זאת, מדינות מסוימות אכן מנהלות את ההתפרצויות באמצעות חוקים רלוונטיים, כגון משפט בריאות הציבור.
פוקימון שני וארגמן
פוקימון שני (באנגלית: Pokémon Scarlet) ופוקימון ארגמן (באנגלית: Pokémon Violet) הם שני משחקי וידאו מסוג משחק תפקידים אשר מפותחים על ידי גיים פריק ומופצים על ידי נינטנדו לנינטנדו סוויץ'. שני המשחקים הללו מציגים לראשונה את הדור התשיעי של משחקי הפוקימון. המשחקים יצאו לראשונה לנינטנדו סוויץ' ב-18 בנובמבר 2022.
משחקיות
עלילת המשחקים עוקבת אחר מסעו/ה של מאמן או מאמנת פוקימונים צעיר/ה במחוז התשיעי - מחוז פלדיאה.
המשחק מתרחש באזור פתוח המבוסס על ספרד, הכולל אזורים עירוניים ואזורי טבע ללא גבולות או מסכי טעינה ביניהם (מלבד כמה אזורים בודדים). המשחק מציג שלושה פוקימונים התחלתיים חדשים: ספריגאטיטו, פוקימון חתול העשב, פיוקוקו, פוקימון תנין האש וקוואקסלי, פוקימון ברווז המים.
העולם הפתוח
לראשונה בסדרת המשחקים, המחוז בו המשחק מתרחש הוא בעל מפת עולם פתוח. השחקן יכול לגשת לכל מקום שיבחר מתי שירצה (מלבד אזור אפס שהגישה אליו נפתחת רק בסוף המשחק). על מנת לעבור בקלות בין האזורים השונים במפה, השחקן יכול להיעזר בפוקימון האגדי שברשותו על מנת לשחות בימים ובאגמים, לדאות בשמיים וגם לטפס על ההרים. למרות שיכולות אלו נפתחות עם התקדמות השחקן בעלילה, השחקן מסוגל גם להתקדם רגלית, אם כי תחת יותר קושי וסרבול. למרות שהעולם הוא פתוח, ישנם מסכי טעינה מעטים במהלך המשחק.
צורת טרסטלייז וריידים
ב־3 באוגוסט נחשפה צורת קרב חדשה בשם טרסטלייז שמשנה את צורת הפוקימון לצורה המזכירה קריסטל וכן את סוג הפוקימון בהתאם לסוג כדור הקריסטל שניתן לו (בהמשך המשחק ניתן להחליף קריסטלי טרה לפוקימונים וכך לשנות את סוג הטרה אליהם הם מסוגלים להשתנות). בנוסף, קרבות רייד יחזרו ממשחקי חרב ומגן והפעם, שחקנים יכולים להילחם ביחד בעזרת מנוי האונליין של נינטנדו במטרה ללכוד פוקימוני טרה שונים.
משחק משותף באונליין
מכניקות חדשות שנחשפו מאפשרות לשחקן לזמן עד ארבעה חברים לשחק ביחד איתו בעולם הפתוח באמצעות שירות האונליין של הסוויץ' בזמן אמת וכן לייצר לעצמו מתקפות (אותן הוא יכול ללמד פוקימונים להשתמש) בעזרת חומרים אותם השחקן אוסף ברחבי העולם הפתוח או בקרב נגד פוקימונים פראיים. בנוסף, אחד הפוקימונים במשחק מסוגל להתפתח רק בעזרת אפשרות המשחק המשותף באונליין.
פוקימוני פרדוקס
בקדימונים למשחק נחשפו פוקימונים חדשים וכן צורות מחוזיות חדשות לפוקימונים קיימים. בנוסף, נחשפו גרסאות עבר (בשני) ועתיד (בארגמן) ללא התפתחות או תת-התפתחות לפוקימונים קיימים, כאשר הצורות העתידניות מזכירות מפלצות דמויות רובוטים, ואילו גרסאות העבר מזכירות מפלצות פרהיסטוריות. את פוקימוני הפרדוקס ניתן ללכוד בחופשיות באזור אפס (Area Zero) שהגישה אליו ניתנת בסוף המשחק. פוקימוני הפרדוקס הם בלעדיים לכל משחק, כאשר פוקימוני פרדוקס פרהיסטוריים בלעדיים לשני ואילו עתידניים בלעדיים לארגמן.
רשימת פוקימוני הפרדוקס:
הפוקימונים האגדיים במשחק
הפוקימונים האגדיים במשחק, קוראידון (שני) ומיראידון (ארגמן) ניתנים לשחקן כבר בתחילת המשחק והשחקן יכול לרכוב עליהם ולנוע בעזרתם בעולם הפתוח, אך לא להילחם בעזרתם. הפוקימונים האגדיים הם יצורים דמויי אופנועים עליהם השחקן יכול לרכוב והם מסוגלים לנסוע במהירות, לדאות באוויר, לטפס על הרים ולשחות בים (בדומה לפוקימונים שהשחקן נעזר בהם במשחק "אגדות: ארכאוס"), מה שמחליף את השימוש במתקפות HM ומקל על השיטוט בעולם הפתוח. לאחר שהשחקן מסיים את המשימה האחרונה במשחק, הוא יכול להוסיף את הפוקימון האגדי לצוותו ולהילחם בעזרתו.
בנוסף לקוראידון ומיראידון, בסוף המשחק, כאשר השחקן עבר את הבחינות בהיסטוריה והתחבר למורה, הוא יכול לגשת לכספות מיוחדות הפזורות במחוז ולתפוס את "ארבעת האוצרות": ארבעה פוקימונים מיוחדים הקשורים להיסטוריה של מחוז פלדיאה: וו-צ'ין (עשב ואופל), צ'יאן-פאו (קרח ואופל), טינג-לו (אדמה ואופל) וצ'י-יו (אש ואופל).
פיקניק
בדומה לאפשרות המחנאות מהמשחקים חרב ומגן, גם פה לשחקן יש אפשרות להוציא את הפוקימונים ולעשות איתם מעין פיקניק, לתקשר איתם, לרחוץ אותם ולהכין איתם אוכל. הפיקניק גם מחליף את בית הגידול מהמשחקים הקודמים והשחקן מסוגל להרביע בין פוקימונים בעזרת הפיקניק. בנוסף, באכילת מאכלים מסוימים, השחקן יכול לזרז בקיעת ביצים, לקבל יותר נקודות ניסיון בקרב וכן לגרום לפוקימונים מסוג מסוים להופיע יותר בשדה.
חיבור ל-Pokemon Home
האפשרות נפתחה בסוף חודש מאי 2023 לאחר שאפליקציית Pokemon Home עודכנה לגרסה מספר 3.0.
הזירה התחרותית ואיוונטים
ב־1 בדצמבר 2022, נינטנדו הוציאו עדכון ראשון למשחק ובו נפתחה האפשרות למשחק תחרותי בין השחקנים. המשחק מאפשר לשחקנים להילחם נגד יריבים דרך רשת האינטרנט בעזרת שישיות שהם בונים בעצמם או משאילים משחקנים אחרים. מדי פעם, חברת Game Freak משיקה איוונט (אירוע קצר מועד) במשחק במסגרתו השחקן יכול לתפוס פוקימונים נדירים (כדוגמת צ'ריזארד או גרנינג'ה) שלא קיימים במשחק הרגיל.
חבילות הרחבה בתשלום
ב-24 באפריל 2023 נחשפו שתי חבילות הרחבה בתשלום (DLC) אותן השחקנים יכולים לרכוש אשר ממשיכות את עלילת המשחק הראשי.
עלילת ההרחבות מתרחשת בחלק חדש במפה שלא קשור ישירות למחוז פלדיאה. השחקנים יכולים לבקר בו, ללכוד פוקימונים מדורות קודמים ולקבל מדי בתי ספר חדשים.
תאריך יציאה: 13 בספטמבר 2023.
אקדמיית נרנג'ה / אובה שולחת משלחת תלמידים (ואיתם גם דמות הפרוטגוניסט) אל ארצות הקודש של קיטאקמי, שם השחקן לומד על המסורת הקשורה לשלושת השומרים: אוקידוגי, מונקידורי ופזדנטיפידי. אך בארץ מסתתרת עוד אגדה על השומר העליון עם מסכתו עתיקת היומין המסתורית ושמו אוגרפון.
תאריך יציאה: חורף 2023.
השחקן מקבל הזמנה לאקדמיית העלית הסודית הממוקמת מתחת למים: אקדמיית בלוברי. השחקן מוזמן לחקור את האקדמיה ולגלות את כוחו האמיתי של הטרה דיסק ושמו הוא טרפאגוס. בנוסף, ההרחבה כוללת פוקימון מסתורי קטן הדומה בצורתו לטרפאגוס היכול לקפל את איבריו ולהראות כמו תכשיט.
רקע
עלילת המשחקים מתרחשת במחוז פלדיאה ביקום הפוקימון, המבוסס באופן רופף על חצי האי האיבירי. שמות הצבעים עליהם בוססו שמות המשחקים, שני וארגמן, מהווים מחווה לצבעי הדגל של הרפובליקה הספרדית השנייה, מאחר שספרד עצמה שוכנת בחצי האי האיבירי. השחקן מתחיל את לימודיו באקדמיית נרנג'ה (בשני) או באקדמיית אובה (בארגמן) ולוקח חלק באירוע חיפוש המטמון השנתי. היריבה של השחקן, נערה בשם נימונה, מדרבנת אותו לצאת לחקור את המחוז ולמצוא את האוצר האישי שלו. לאחר מכן, לשחקן נפתחות שלוש עלילות, אליהן הוא יכול לגשת בכל זמן שיחפוץ וללא תלות האחת בשניה :
למרות העולם הפתוח שמוצג לשחקן, רמות מנהיגי המכון, רמות מנהיגי הצוות המרושע ורמות פוקימוני הטיטאן לא משתנות בהתאם להתקדמות השחקן במשחק, אלא רמתם נקבעה מראש.
עלילה
בעבר הרחוק, משלחת מחקר נשלחה על ידי הקיסר הגדול של פלדיאה לחקור את המכתש הגדול במרכז המחוז במטרה למצוא אוצר שעל פי השמועות נמצא שם. אחד מחברי המשלחת, אדם בשם היט, כתב את ספר השני/ספר הארגמן ובו הוא תיאר בכתב ובציורים פוקימונים משונים שמתגוררים במכתש. צוות המחקר שתל במכתש צמחים מיוחדים בשם הֵרְבָּה מִיסְטִיקָה במטרה ליישב אותו, אך במהרה היוזמה נגנזה כאשר הפוקימונים המקומיים אכלו את הצמחים וגדלו לגודלי ענק. 140 שנה לאחר מכן, חוקרים נוספים תיעדו את תופעת הטרסטלייז בקרב פוקימונים החיים במכתש.
עשור טרם תחילת העלילה, פרופסור סאדה/טורו הגיעו למכתש בעצמם וגילו שהאנרגיה לביצוע טרסטלייז שוכנת בקריסטלים הפזורים ברחבי המכתש. עם גילוי זה, הפרופסורים המציאו את טכנולוגיית הטרה, המסוגלת לרתום את כוח הקריסטלים לשימוש אישי ושיתפו אותה עם ליגת הפוקימונים המחוזית ועם אקדמיית נרנג'ה/אובה במחוז. הפרופסורים היו מוקסמים ממחשבה על פוקימונים שחיו בעבר ובעתיד הרחוקים ולכן הם המציאו מכונת זמן שמסוגלת לשגר פוקימונים מהעבר/עתיד להווה, אך במידה ובן אדם יינסה לנסוע בעזרתה, הוא לא יוכל לחזור להווה. הפרופסורים הצליחו במשימתם ושיגרו אל ההווה בעזרת המכונה פוקימון בשם קוראידון (שני) /מיריאדון (ארגמן) וחזרו איתו לביתם. לאחר שבנם, ארוון, נפגע מהפוקימון, הפרופסורים לא רצו שהעולם יידע על התקרית ולכן הם השאירו את ארוון מאחור ביחד עם הפוקימון מאבוסטיף וחזרו בחזרה למחקרם במכתש.
בזמן ההווה, השחקן הוא תלמיד חדש באקדמיית נרנג'ה (שני)/אובה (ארגמן). השחקן פוגש במנהל בית הספר, קלאוול שמציג לשחקן תלמידה בשם נימונה, שהיא ראש מועצת התלמידים בבית הספר וכן אלופת ליגת הפוקימונים לשעבר. לאחר מכן, המנהל נותן לשחקן לבחור פוקימון אחד מתוך שלושת ההתחלתיים:
לאחר מכן, נימונה מלמדת את השחקן איך לתפוס פוקימונים. לפתע, השניים מבחינים בפוקימון משונה (האגדי של המשחק) בשם קוראידון (שני) /מיראידון (ארגמן) שוכב על החוף חסר הכרה. השחקן מסייע לפוקימון האגדי להתעורר והפוקימון האגדי מציל את השחקן מהַאנְדוּם מאיים שתוקף אותו. לאחר מכן, נימונה, השחקן והפוקימון האגדי פוגשים בתלמיד נוסף באקדמיה בשם ארוון, שמתברר להיות בעליו של הפוקימון האגדי. לאחר קרב שבו השחקן מנצח, ארוון מעניק לשחקן את הפוכדור של הפוקימון האגדי ובכך השחקן הופך לבעליו.
לאחר שהשחקן עוזב את בית הספר, הוא מקבל שיחת טלפון מדמות מסתורית בשם קסיופאה המפצירה בשחקן לסייע לה לנצח את מנהיגי צוות סטאר ולהביא לפירוקם.
השחקן לאחר מכן יכול לחקור את העולם בחופשיות ולעשות את המשימות בכל סדר שיבחר:
דרך הניצחון
השחקן מתחרה ב־8 מנהיגי מכון פוקימונים במטרה לזכות בתגי מכון ולהתחרות בליגת הפוקימונים. במהרה מתברר לשחקן שאחת המורות בבית הספר היא מנהיגת מכון לשעבר וכן אחד מהמורים הוא חבר ברביעיית האליט, מאמנים חזקים המרכיבים את ליגת הפוקימונים. לאחר שהשחקן ניצח את מנהיגי המכון ואת רביעיית האליט, הוא מתחרה בגיטה, האלופה הנוכחית של ליגת הפוקימונים ומנצח אותה.
מכוני הפוקימונים במחוז הם (הרשימה מסודרת לפי רמות הפוקימונים, אך השחקן יכול לגשת למכונים בכל סדר שיבחר):
רביעיית האליט במחוז הם (חלק זה הוא ליניארי והשחקן נלחם ברביעייה אחד אחרי השני):
לאחר הניצחון בליגת הפוקימונים, השחקן נלחם נגד נימונה בפעם האחרונה ומגייס אותה למשימה האחרונה במשחק.
מבצע כוכב נופל
השחקן מסייע לקסיופאה ולדמות נוספת בשם קלייב (מנהל האקדמיה בתחפושת) להפיל את צוות סטאר ולשכנע את חבריו לחזור ללימודים. בעבר, הצוות הוקם במטרה להתמודד מול הבריונים בבית הספר, אך המצב יצא משליטה ואירוע גדול גרם למנהיגת הצוות לעזוב את המחוז למשך שנה וחצי. בעקבות היעדרותה, הצוות המשיך להתקיים ללא הנהגה, חבריו הפסיקו להגיע ללימודים וכעת בסכנת סילוק מהאקדמיה. לאחר שהשחקן מנצח את מנהיגי צוות סטאר, הוא נאלץ להילחם במנהל האקדמיה מתוך מחשבה שהוא המנהיג הראשי, אך המנהיגה מתבררת להיות פני, שהתחזתה לקסיופאה ונעזרה בשחקן במטרה לפרק את הצוות ולהחזיר את התלמידים לבית הספר.
בסיסי צוות סטאר במחוז הם (הרשימה מסודרת לפי רמות הפוקימונים, אך השחקן יכול לגשת לבסיסים בכל סדר שיבחר):
לאחר הניצחון על כל בסיס, השחקן מקבל לרשותו את האפשרות ליצור מתקפות חדשות וכן אספקת חומרים נוספים ליצירת מתקפות.
לאחר שהשחקן ניצח את פני, הוא מגייס אותה למשימה האחרונה במשחק.
נתיב האגדות
השחקן עוזר לארוון לנצח חמישה פוקימוני ענק (המכונים טיטאנים) השומרים על צמחי ההֵרְבָּה מִיסְטִיקָה להם סגולות רפואיות. מטרתו האמיתית של ארוון מתגלה במהלך המסע המשותף עם השחקן: בעבר, ארוון הגיע למכתש במחוז במטרה למצוא את הוריו ובמהלך הקרב בין הפוקימון האגדי לפוקימון שלו מאבוסטיף, מאבוסטיף נפצע אנושות. ארוון הבין שמרכז הפוקימונים או תרופות קיימות לא מסוגלים לסייע ולכן מקווה שהצמחים יסייעו למאבוסטיף להחלים. מתברר גם שארוון הוא בנה של פרופסור סאדה (שני) /בנו של פרופסור טורו (ארגמן) אך הקשר שלו עם הוריו נותק לפני שנים מכיוון שהם שקועים רבות בעבודתם. לאחר שהשחקן מנצח כל טיטאן, הוא נעזר בצמחים במטרה להאכיל את הפוקימון האגדי שברשותו. באכילת הצמח, הפוקימון האגדי מקבל יכולות חדשות בכל פעם: ריצה מהירה, שחייה, קפיצה גבוהה, דאייה באוויר וטיפוס על הרים.
פוקימוני הטיטאן במחוז הם (הרשימה מסודרת לפי רמות הפוקימונים, אך השחקן יכול לגשת אליהם בכל סדר שיבחר):
לאחר הניצחון על כל חמשת הטיטאנים, השחקן וארוון מקבלים הודעה מהפרופסור שמפציר/ה בהם להגיע למכתש במחוז במטרה להתחיל את המשימה הסופית. השחקן יילחם נגד ארוון בפעם האחרונה וארוון יפציר בשחקן להשיג עוד בעלי ברית (נימונה ופני) לפני שייכנסו למכתש.
הדרך הביתה
החלק האחרון של המשחק הוא ליניארי ומתרחש לאחר שהשחקן סיים את כל שלושת המשימות הראשיות במשחק.
לאחר סיום המשימה, הגיבורים חוזרים הביתה והאקדמיה בה השחקן לומד מקיימת טורניר קרבות פוקימונים גדול בו השחקן, יחד עם חבריו יכול להשתתף והמשחק מסתיים. כמו כן, השחקן יכול לצרף את הפוקימון האגדי שלו (קוראידון בשני, מיראידון בארגמן) לצוות ולהילחם בעזרתו.
הפצה
המשחק הוכרז לראשונה בפרזנטציית נינטנדו דירקט ב־27 בפברואר 2022, והציג את המחוז ואת שלושת ההתחלתיים של המשחק. הפרזנטציה התרחשה ביום שבו משחקי פוקימון הראשונים, פוקימון אדום וכחול, יצאו לאור ביפן.
ביקורת
עם זאת ביקורות לרעה נשמעו לאחר שבהפצת המשחק אותרו בו באגים רבים במיוחד בתחום הגרפיקה והמשחקיות, וחברת נינטנדו שחררה עדכון שטיפל ברוב הבאגים בעקבות הביקורת שחקנים דרשו את כספם בחזרה ואף קיבלו אותו
סופיה, נסיכת הוהנברג
סופיה מריה פרנצ'סקה אנטוניה איגנצה אלברטה, נסיכת הוהנברג (21 ביולי 1901 - 27 באוקטובר 1990) הייתה בתם של פרנץ פרדיננד, ארכידוכס אוסטריה וסופיה, דוכסית הוהנברג, אשר רציחתם בסרייבו ב-1914 הובילה למלחמת העולם הראשונה.
ביוגרפיה
סופיה נולדה ב-21 ביולי 1901 בטירת קונופישטה, 50 ק"מ מדרום לפראג. אביה היה פרנץ פרדיננד, ארכידוכס אוסטריה ואמה הייתה סופיה, דוכסית הוהנברג. היא הייתה בתם הבכורה. חרף העובדה שאביה היה יורש העצר של האימפריה האוסטרו-הונגרית, ואמור היה לרשת את התואר קיסר אוסטריה ומלך הונגריה עם מותו של הקיסר המזדקן פרנץ יוזף הראשון, הרי שסופיה ואחיה היו מנושלים מכל זכות לרשת את הכתר, כיוון שהוריהם היו נשואים בנישואים מורגנטיים. סופיה ירשה עם לידתה את התואר "דוכסית הוהנברג" מאמה.
הוריה צפו עבור ילדיהם חיים נורמליים ורגילים של אצולה כפרית. סופיה העידה מאוחר יותר שהם חינכו אותם לדעת שהם אינם מיוחדים. הם השקיעו בהם זמן רב, ופרנץ פרדיננד שמח במיוחד על כך שסופיה תוכל להינשא בעתיד לגבר שהיא תאהב ולא בנישואים פוליטיים לבן אצולה. ב-28 ביוני 1914 נרצחו הוריה ביריות בידי קבוצת לאומנים בוסנים וסרבים, רצח אשר הוביל למלחמת העולם הראשונה. אחד הקושרים, נדלקו צ'ברינוביץ', שלח מכלאו מכתב אל סופיה ואחיה ובו ביקש את סליחתם על שגזל מהם את הוריהם. אחיה של סופיה הדוכס מקסימיליאן, כתב מכתב תשובה בו הודיע לצ'ברינוביץ' שהוא סולח לו. סופיה חתמה על המכתב, אולם האח השלישי, הנסיך ארנסט סירב לחתום.
סופיה ואחיה עברו לידי ידיד של הוריהם, ולאחר מכן לידי סבתם החורגת הארכידוכסית מריה תרזה. שר הטקס הקיסרי הנסיך ממונטנובו, אשר היה אויב מושבע של פרנץ פרדיננד וסופיה, דאג גם להשפלתם של שלושת היתומים שלהם. הוא דאג שייאסר עליהם להשתתף בלוויה, ואף ניסה ללא הצלחה לאלץ אותם לשלם את העלות שלה מכספי הירושה שלהם. בעקבות סיום מלחמת העולם הראשונה ב-1918, ביטול המונרכיה ופירוק האימפריה האוסטרו-הנגרית, הוחרמו מרבית נכסיהם בידי ממשלת צ'כוסלובקיה, והם עברו לגור בטירת ארססטן בדרום אוסטריה. ב-8 בספטמבר 1920 היא נישאה לרוזן פרידריך פון נוסטיץ-רייניך, וילדה לו ארבעה ילדים. בעקבות האנשלוס נעצרו שני אחיה ונשלחו לדכאו. היא ובעלה שרדו את מלחמת העולם השנייה בשקט, אם כי רבים מנכסיהם הוחרמו. הוא מת ב-1973, ולאחר מכן חיה סופיה חיים שקטים באוסטריה, וטופלה בידי נכדיה. ב-1981 היא ביקרה בקונפישטה, שישים שנה לאחר שעזבה אותה. היא נפטרה בעיר טאנהאוזן שבאוסטריה ב-27 באוקטובר 1990 בגיל 89.
משפחתה
מנישואיה לרוזן פרידריך פון נוסטיץ-רייניך ילדה סופיה ארבעה ילדים:
מפרק לסתי-רקתי
מפרק לסתי-רקתי או מפרק הלסת התחתונה (TA: Articulatio temporomandibularis. מוכר גם בראשי תיבות של שמו באנגלית: TMJ) הוא שמו של המפרק המחבר בין הלסת התחתונה לעצם הרקה של הגולגולת.
ישנם שני מפרקים כאלו - אחד בכל צד של הלסת התחתונה. המפרק הלסתי-רקתי הוא מפרק סינוביאלי מסוג מפרק ציר שהוא גם מפרק החלקה. המפרק נע גם בתנועה צירית המעלה ומורידה את הלסת התחתונה, וגם בתנועת החלקה של הלסת התחתונה קדימה ואחורה. תנועות המפרק מאפשרות לעיסה ודיבור.
אנטומיה
מפרק לסתי-רקתי כולל מצידו התחתון את המשטח המפרקי של הראש או העילי של הלסת התחתונה, ומצידו העליון מבנים בשם גומץ הלסת התחתונה (Fossa mandibularis), והגבשושית המפרקית (Tuberculum articulare ossis temporalis), שנמצאים בחלק השטוח של עצם הרקה. את המפרק עוטפת קופסית מפרק דקה הנמשכת מצוואר הלסת התחתונה עד לאזור המפרקי בעצם הרקה.
מפרק לסתי-רקתי כולל דיסק מפרקי (Discus articularis temporomandibularis; Discus articulationis temporomandibularis) אליפטי העשוי סחוס סיבי החוצה אותו ומפריד אותו לשני חללים. התנועה במפרק מתקיימת בין הלסת התחתונה לדיסק המפרקי ובין הדיסק המפרקי לעצם הרקה. החיבור בין הדיסק ללסת התחתונה חזק יותר מהחיבור בין הדיסק לעצם הרקה, כך שהדיסק צמוד לראש של הלסת התחתונה יותר מאשר לעצם הרקה.
רצועות
למפרק לסתי-רקתי שלוש רצועות המחזקות אותו:
תנועות
במפרק לסתי-רקתי מתרחשות שתי תנועות: החלקה וסיבוב. ראש הלסת התחתונה יחד עם הדיסק המפרקי מחליקים קדימה על עצם הרקה ומגיעים עד מתחת לגבשושית המפרקית. תנועה זו נקראת קידום (באנגלית: protrusion). כאשר הראש והדיסק נעים אחורה בחזרה לגומץ הלסת התחתונה מכונה התנועה הסגה (retrusion). בין ראש הלסת התחתונה לדיסק המפרקי מתרחשת תנועה נוספת של סיבוב הראש על פני הדיסק. סיבוב הראש מסביב לציר מוריד או מרים את הלסת התחתונה.
התנועה משולבת של קידום וסיבוב מתרחשת בפתיחת הפה, תנועת הסגה וסיבוב לכיוון הנגדי מתרחשת בעת סגירת הפה. תנועה של הלסת התחתונה לצדדים מתאפשרת כאשר מפרק אחד מתקדם והמפרק בצד השני נסוג בה בעת.
שרירים
השרירים העיקריים של המפרק הלסתי-רקתי הם שרירי הלעיסה. שרירי הלעיסה מניעים את הלסת התחתונה לכיוון הרמה, קידום, הסגה וסיבוב (תנועה לצדדים). פתיחת הפה נעשית בדרך כלל בעזרת הכבידה ורק במקרים של פתיחה כנגד התנגדות פועלים מספר שרירים אחרים לפתיחת הפה. השרירים הפועלים על המפרק הם:
כאבים
מפרק הלסת חשוף לפציעות ונזקים עקב העומס המוטל עליו. ישנם סוגים שונים של פציעות, חבלות ואף פריקות של המפרק. הסיבות לכאבים הן: מבנה אנטומי לקוי, הן מולד והן נרכש, תפקוד לקוי,
בעיות שרירים ומחלות שונות על חלקן נפרט בהמשך.
הכאבים במפרק יכולים לחרוג לאזורים נוספים כגון: כאבים באזורים שונים בפנים, כאבי אוזניים, כאבי ראש ועוד.
כאבים במפרק הלסתי-רקתי נובעים בדרך כלל מאחת מהסיבות הבאות:
בעיות שכיחות אחרות
מעבר להופעת כאבים ישנם תסמינים שונים לבעיות במפרק דוגמת רעשים מפרקיים, פגיעה בטווח תנועה, ספזם שרירי, פריקה ותת פריקה, שברים ותזוזה של המפרק
אבחון בעיות מפרק הלסת
שלב האבחון של בעיות במפרק הלסתי-רקתי מתבצע על ידי רופא מומחה ברפואת הפה או כירורג פה ולסתות.
בתהליך האבחון נשללים מקורות דנטליים שונים כגון: זיהומים בשיניים, מחלות חניכיים, שיני בינה כלואות. יתר על כן, גם מחלות ובעיות וסקולריות ובעיות נוירופאטיות עלולות לגרום לכאבים מקומיים ולהוות אבחנה מבדלת.
לאחר שנשללו אבחנות אחרות ואותרה בעיה מפרקית יבוצע המשך בירור רפואי שיכלול גם בדיקות דימות.
טיפול בבעיות מפרק הלסת
הטיפול בבעיות מפרק הלסת נקבע על פי הגורם שהוביל לאותה לבעיה, כאשר הטיפולים השכיחים הם:
אליהו ליפינר
אליהו (אליאס) ליפינר (Elias Lipiner; ביידיש: ליפנער; 23 בפברואר 1916, חוטין, בסרביה - 26 באפריל 1998, ישראל) – היסטוריון, סופר, חוקר, משפטן ועיתונאי ברזילאי-ישראלי. מחבר פורה ביידיש ופורטוגזית.
קורות חיים
אליהו ליפינר נולד ב -23 בפברואר 1916 בעיירה חוטין שבבסרביה, למד בחדר, בבית ספר של רשת תרבות ובבית ספר רומני בחוטין. בשנת 1935 הוא עבר לברזיל והתיישב בסאו פאולו, שם הוא הפך לעורך הראשי של השבועון המקומי ביידיש - "סאן פאולער יידישע צייטונג", שם גם פרסם גם שירים, מסות וסיפורים קצרים.
בשנת 1944 הוא נכנס ללמוד בפקולטה למשפטים באוניברסיטה של ריו דה ז'ניירו. בשל האיסור על הדפסה ביידיש בברזיל במהלך הדיקטטורה של ז'טוליו ורגאס, ערך את המגזין היהודי "Aonde vamos" בפורטוגזית. לאחר סיום הלימודים הוא חזר לסאו פאולו, שם קיבל ב-1955 תואר שני במשפטים.
הספר הראשון של ליפינר יצא בשנת 1941 ביידיש בשם " אותיות דערציילן" (האותיות לספר). בשנת 1949, ההוצאה לאור של המכון לחקר היהדות (ייווא) בבואנוס איירס פרסמה את התרגום המוער שלו ביידיש לספרו בפורטוגזית של ר' שמואל אושקי "על נהרות פורטוגל" המתאר את סבל היהודים בפורטוגל תחת האינקוויזיציה הפורטוגזית. מאז ביקש ליפנר לעבוד בארכיון הלאומי של פורטוגל ומאז הוא חקר את ההיסטוריה של האנוסים והיהודים בפורטוגל וברזיל.
בשנת 1967, המכון היהודי למדעים בבואנוס איירס הוציא את ספרו המונומנטלי "אידעאלאגיע פון יידישן אלף בית" (האידאולוגיה של האלפבית העברי). בספר זה בוחן ליפינר בפרוטרוט את ההיבטים האידאולוגיים והסוציו-לשוניים של השימוש באלפבית העברי, על פי ספרי הקבלה, מסמכים מימי הביניים בעברית וביידיש, וכלה בהדפסה המודרנית בשתי שפות אלה. ספר זה יצא בעברית במהדורה מורחבת בהוצאת מאגנס בשנת 1989.
במקביל ליפינר המשיכה את הפעילות העיתונאית והספרותית ביידיש. בעיתונות היידיש בדרום אמריקה ובכתב העת די גאלדענע קייט שיצא בתל אביב.
ספריו
ליפינר חיבר מספר גדול של חיבורים בעיקר ביידיש ופורטוגזית. להלן עבודותיו העיקריות:
Refractor
Refractor הוא מנוע גרפי שתוכנן על ידי אולפן בשם Refraction Games, המשחק הראשון שפותחו עם המנוע היו Codename Eagle שיצר בנובמבר 1999. המנוע נרכש מאוחר יותר על ידי EA Digital Illusions CE, והמנוע היה בשימוש סדרת משחקי היריות הגדולה ביותר שלהם Battlefield. לאחר מכן המשחק Battlefield 2 גרם לפתיחת הגרסה החדשה של המנוע Refractor 2.0.
ולדימיר קונובלוב
ולדימיר קונסטנטינוביץ' קונובלוב (בלועזית: Vladimir Konstantinovich Konovalov, 5 בדצמבר 1911 - 29 בנובמבר 1967) היה מפקד הצוללות של חיל הים הסובייטי במהלך מלחמת העולם השנייה. גיבור ברית המועצות
חייו
נולד בשם וולף בן קלמן ביישוב חקלאי-יהודי בשם "נדיאזנאיה" (מחוז זפוריז'יה, היום אוקראינה), שפירושו "התקווה". נדיאזנאיה היה יישוב בו הצליחו היהודים בתוצרתם החקלאית יותר מכל היישובים האחרים של התושבים המקומיים.
הקרב הראשון בו הוא השתתף כילד היה בהתנגשויות הרחוב בין החקלאים היהודים לבין פורעים גויים, שרצו להתנקם בהם על הצלחתם. הוא ומשפחתו עברו לדונצק. שם הוא התחנך באוניברסיטה הטכנית הלאומית של דונצק.
תחילת שירותו
בגיל 21 הוא החל לשרת בחיל הים הסובייטי והוא סיים בהצלחה את לימודיו בבית הספר הימי הגבוה MV פרונזה (באנגלית: M. V. Frunze Naval School). לאחר שסיים את הכשרתו הוא שרת בצוללת שהייתה חלק מצי הים השחור. בשנת 1940 הוא הועבר לצי הבלטי והוא מונה לסגן מפקד צוללת מדגם L-3. שלוש שנים לאחר מכן הוא מונה למפקדה.
מתחילת הקרבות בין גרמניה הנאצית לברית המועצות עד לסוף שנת 1942 צוות הספינה של קונובלוב לקח חלק במספר פעולות בהן הם הטביעו כ-10 ספינות גרמניות. ב-22 במרץ 1943, מפקד הצי הבלטי האדמירל ולדימיר טריבוץ העניק לקונובלוב את הדגל שספינתו קיבלה כאות הערכה על פעולותם במלחמה.
באוקטובר 1944, שטו קונובלוב וספינתו לצד הדרומי של הים הבלטי, שם הם לקחו חלק בשלוש משימות נוספות בין השנים 1944-1945.
הטבעת הספינה "גויה"
ב 16 באפריל 1945, תפסה הצוללת של קונובלוב את ספינת התובלה הגרמנית "גויה", על הספינה היו בין היתר פליטים, פצועים וחיילים גרמנים. לאחר שירו 2 טילי טורפדו לעבר הספינה היא טבעה תוך 7 דקות. פחות מ-200 אנשים שרדו מתוך 7000 איש שהיו על הסיפון, מרבית ההרוגים היו אזרחים ופליטים גרמנים שפונו מאזורים אליהם פלשו הסובייטים. הספינות שליוו את הספינה "גויה" רדפו אחר הצוללת של קונובלוב במשך שעתיים וחצי ואף פוצצו כ-5 מטענים, אך הצוללת לא נפגעה. כאות הערכה להטבעת הספינה זכה קונובלוב בתואר גיבור ברית המועצות ב-8 ביולי 1945.
סיכום פעולותיו
על פי המידע של הצבא הסובייטי, התוצאה הכוללת של הפעולות של קונובלוב וצוותו הסתכמה ב-21 ספינות תובלה פגועות ו-7 ספינות מלחמה פגועות. אלו הן תוצאות מרשימות ביחס לצוות אחד שפיקד על צוללת אחת.
הימים שאחרי המלחמה
לאחר המלחמה המשיך קונובלוב לפקד על הצוללת עד נובמבר 1947. בשנים 1947 - 1950 למד באקדמיה הימית בלנינגרד. בתום הלימודים מונה למדריך בכיר בבית הספר לקציני חיל הים בעיר קלינינגרד. ב-1955 - 1958 פיקד על שייטת צוללות בצי הים הבלטי. ב-1958 - 1961 שירת באגף ההדרכה של הצי הסובייטי וב-1961 - 1966 - במטה הצי הצפוני. ב-7 במאי 1966 הועלה קונובלוב לדרגת קונטר-אדמירל ומונה לסגן מפקד בית הספר לקציני צוללות בלנינגרד.
ולדימיר קונובלב נפטר מאוטם שריר הלב ב-29 בנובמבר 1967.
במהלך הקריירה שלו עוטר קונובלוב (בנוסף לתואר גיבור ברית המועצות) : בשלושה עיטורי לנין, שני עיטורי הדגל האדום, עיטור אושקוב, עיטור המלחמה הפטריוטית הגדולה, עיטור הכוכב האדום ובמדליות שונות.
בשנת 2012 נקרא על שמו רחוב בסנקט פטרבורג.
גארי מרשל
גארי מרשל (באנגלית: Gary Kent Marshall; 13 בנובמבר 1934 - 19 ביולי 2016) היה שחקן, מדבב, במאי קולנוע ובמאי, תסריטאי ומפיק טלוויזיה אמריקאי. הוא נודע בבימוי הסרטים "אישה יפה", "יומני הנסיכה" וביצירת קומדיית המצבים "ימים מאושרים".
ביוגרפיה
מארשל נולד בברונקס שבניו יורק, אימו הייתה רקדנית סטפס ואביו היה במאי קולנוע. לו שתי אחיות: פני מרשל - שחקנית ובמאית, ורוני האלין - מפיקת תוכניות טלוויזיה.
הוא החל את הקריירה בעולם הבידור ככותב בדיחות עבור קומיקאים כמו ג'ואי בישופ ופיל פוסטר.
בשנת 1961, הוא עבר להוליווד, שם חבר לג'רי בלסון והשניים החלו לכתוב עבור תוכניות טלוויזיה. הם כתבו עבור תוכניותיהם של דיק ואן דייק, ג'ואי בישופ ודני תומאס. סדרת הטלוויזיה הראשונה שלהם כמפיקים יוצרים הייתה "היי, בעל הבית" (באנגלית: "Hey, Landlord") אשר שרדה עונה אחת בלבד (1966 - 1967). מרשל יצר את קומדיית המצבים "ימים מאושרים" שזכתה להצלחה רבה ושודרה במשך 11 עונות (בתאריכים 15 בינואר 1974 – 12 ביולי 1984). בשנת 1984 ביים וכתב את הלהיט הקולנועי "הפלמינגו קיד" (באנגלית: "The Flamingo Kid").
בשנת 1999 ביים וכתב (לצד בוב ברונר) את הקומדיה הרומנטית "יותר מאהבה" בכיכובן של ג'ולייט לואיס ודיאן קיטון.
מאמצע שנות השמונים החל מרשל לביים מספר להיטים קופתיים כגון: "חופים", "אישה יפה", "אלוהים היקר", "יומני הנסיכה", "יום האהבה", ואת "סילבסטר בניו יורק".
ב-19 ביולי 2016, מרשל נפטר בבית חולים ברבנק בקליפורניה, בגיל 81 כתוצאה מסיבוך של דלקת ריאות לאחר שסבל משבץ. הוא נקבר בהוליווד הילס בלוס אנג'לס.
בנו, סקוט מרשל, עוסק בבימוי קולנוע גם כן.
פרסים והוקרה
בשנת 1996 קיבל מרשל את פרס לוסי לקידום נשים בסרטי קולנוע כהוקרה לתרומתו בתפיסת הנשים במדיום הטלוויזיוני. בשנת 1997 נכנס להיכל התהילה הטלוויזיוני על תרומתו לטלוויזיה. בשנת 2014 קיבל את פרס לורל על כתיבה לטלוויזיה שהוענק לו מגילדת הכותבים של אמריקה. ב-23 בנובמבר 1983, קיבל מרשל כוכב בשדרת הכוכבים של הוליווד עבור עבודתו בתעשיית הטלוויזיה.
עם סגולה (תוכנית טלוויזיה)
עם סגולה היא תוכנית קומדיה ישראלית ששודרה בערוץ 2 של קשת בשנת 2011, בכיכובם של חברי שלישיית מה קשור - השחקנים ציון ברוך, אסי ישראלוף ושלום מיכאלשווילי. התוכנית מציגה בצורה קומית ישראלים שונים המגיעים לחו"ל או קשורים לנסיעה מסביב לעולם. חלק מקטעי התוכנית צולמו בהודו ובתאילנד.
לתוכנית צולמה עונה אחת בת 11 פרקים שאורכם 26 דקות. כל פרק מסתיים בשיר ישראלי מוכר בביצוע של השלישייה. הפרקים האחרונים בסדרה מראים איך הדמויות מכל קטע הגיעו מהארץ למקומם הנוכחי. שיר הפתיחה של הסדרה הוא המנגינה של שיר בבוקר בבוקר.
יחסי גרמניה–ניקרגואה
היסטוריה
גרמניה וניקרגואה נהנות מחברות קרובה ותיקה מזה עשרות שנים, הנובעת בין השאר מתנועות הסולידריות במזרח גרמניה ובמערבה בשנות השמונים, כאשר מלחמת האזרחים השתוללה בניקרגואה.
קיימים קשרים היסטוריים הדוקים בין שתי המדינות החל מהמאה ה-19 כאשר הגרמנים היגרו לניקרגואה. ניתן לחוש בהשפעה הגרמנית גם כיום, במיוחד באזור גידול הקפה בצפון. בסביבות 1,000 אזרחים גרמנים גרים בניקרגואה וכמה מאות ניקרגואים בגרמניה.
בנוסף לשגרירות גרמניה, המוסדות הגרמניים הפעילים בניקרגואה כוללים את לשכת המסחר והתעשייה הגרמנית–ניקרגואית, בית ספר גרמני דו-לשוני, את Deutsche Gesellschaft für Internationale Zusammenarbeit (GIZ), Kreditanstalt für Wiederaufbau (KfW) ואת Friedrich-Ebert ורבים מארגונים לא ממשלתיים גרמנים אחרים.
עד לפרוץ המשבר הפוליטי באפריל 2018, במהלכו אנשים רבים קיפחו את חייהם או נפצעו, מספר גדל והולך של תיירים גרמנים העדיפו את ניקרגואה כיעד נופש. בסביבות 18,000 גרמנים ביקרו ניקרגואה בשנת 2017. החברות הגרמניות ריטר ספורט ו-Dräxlmaier נמנים עם המעסיקים הגדולים של ניקרגואה.
שיתוף פעולה בפיתוח
עם שיתוף פעולה פיתוח מצטבר בשווי של כמיליארד אירו, גרמניה הייתה עד כה אחת התורמות הבילטרליות העיקריות במדינה. שיתוף פעולה ממשלתי בין גרמניה לניקרגואה מתמקד במים. באמצעות תוכניות אזוריות, גרמניה תומכת גם בפיתוח אנרגיות מתחדשות. ממשלת גרמניה תורמת למימון העבודה שנעשתה על ידי מוסדות רב-צדדיים בניקרגואה. בית הספר הגרמני במנגואה נחשב לאחד מבתי הספר הטובים ביותר במדינה. יתר על כן, הידידות בין שתי המדינות מטופחת על ידי שורה שלמה של יוזמות פרטיות כגון אגודות ניקרגואה בגרמניה או יוזמת התרבות הגרמנית-ניקרגואה במנגואה (Iniciativa Cultural Alemana Nicaragüense - ICAN).
בואו נשיר לארץ יפה
בואו נשיר לארץ יפה הוא שיר שכתב אבי רן טוויג, הלחין יורם הראל חיימוב וביצע הזמר הישראלי חיים משה. השיר פורסם באוגוסט 1986 כסינגל מתוך אלבומו התשיעי של משה, "כל נדריי" (1987).
הצלחה
השיר הוצג לבחירת הקהל ב"פינה לשיפוטכם" של מצעד רשת ג' ב־12 באוגוסט 1986, ושבוע לאחר מכן נכנס למצעד במקום ה־28. בשיאו הגיע למקום התשיעי במצעד, ב־14 בספטמבר 1986. בסך הכל שהה השיר במצעד 12 שבועות, והוא יצא ממנו ב־11 בנובמבר 1986.
The Untamed
The Untamed (בסינית: 陈情令) היא סדרת טלוויזיה סינית בת 50 פרקים משנת 2019, בכיכובם של ו. העלילה, המבוססת על הספר "Grandmaster of Demonic Cultivation" מאת מו שיאנג טונג שיו, עוסקת בקורותיהם של שני חברי נפש בעלי כוחות קסם.
עלילה
העלילה מתרחשת ביקום בדיוני, שבו חמישה שבטים מרכזיים של אנשים בעלי כוחות רוחניים מיוחדים: שבט לאן, שבט ג'יאנג, שבט ני, שבט ג'ין ושבט וון.
הסדרה נפתחת בפלאשבק: 16 שנים קודם לפתיחת העלילה, וויי וו-שיאן הצעיר והעליז משבט ג'יאנג מבקר את שבט לאן כדי לעבור הכשרה, ופוגש שם את לאן ואנג-ג'י, אחיו הצעיר של ראש שבט לאן. על אף שלאן ואנג-ג'י בעל אישיות קרה ומרוחקת, בינו לבין וויי וו-שיאן מתפתחת חברות קרובה לאחר שהשניים עוברים הרפתקאות יחד. לאחר סיום ההכשרה חוזר וויי וו-שיאן לביתו. שבט וון נלחם עם שבט ג'יאנג, ובמהלך הקרב מאבד ג'יאנג צ'אנג, אחיו של וויי וו-שיאן, את הכוחות הרוחניים שלו. וויי וו-שיאן מחליט לוותר על כוחותיו ומוסר אותם בסתר לאחיו.
במקום כוחותיו הרוחניים המקוריים מתחיל וויי וו-שיאן לפתח יכולות קסם המבוססות על קסם אפל. כתוצאה מכך הוא הופך למנודה, ורק לאן ואנג-ג'י עומד לצידו. לאחר שאיבד שליטה על כוחותיו וגרם בטעות למותו של בן שבט ג'ין, מחליטים ראשי השבטים להרוג את וויי וו-שיאן. בקרב הורג וויי וו-שיאן לוחמים רבים, ואף גורם בעקיפין למותה של אחותו. לאחר מכן הוא מתאבד בקפיצה מצוק.
16 שנים לאחר מכן, וויי וו-שיאן קם לתחיה לאחר שאדם בשם מו שואניו הקריב את חייו עבורו. בינתיים הפך ווי וו-שיאן לידוע לשמצה בקרב השבטים, והוא נאלץ להסתיר את זהותו, כאשר לאן ואנג-ג'י, היחיד שהצליח לזהות אותו, מסתיר אותו ומחפה עליו. וויי וו-שיאן ולאן ואנג-ג'י חוקרים את תעלומות העבר ומגלים שבן שבט ג'ין בשם מאנג יאו היה האחראי למותו של וויי וו-שיאן ולאסונות רבים אחרים. מתפתח קרב שבמהלכו נהרג מאנג יאו וראשי השבטים האחרים מקבלים את וויי וו-שיאן. וויי וו-שיאן ולאן ואנג-ג'י נפרדים, אך וויי וו-שיאן מבטיח שהם ישובו להיפגש. בסצנה האחרונה נרמז שלאן ואנג-ג'י אכן מצא שוב את וויי וו-שיאן.
הפקה ושידור
בעלילת הספר המקורי, בין וויי וו-שיאן ללאן ואנג-ג'י התקיימו קשרים רומנטיים ומיניים. עקב איסור ממשלת סין על הצגת מערכות יחסים להט"ביות בטלוויזיה, בסדרת הטלוויזיה קיימו הדמויות קשרים אפלטוניים בלבד, אך שולבו מספר רמזים הומוארוטיים.
הצילומים נערכו בין אפריל לאוגוסט 2018, באולפני הנגדיאן וורלד ובמיקומים טבעיים בגוויג'ואו.
הסדרה שודרה בסין בין יוני לאוגוסט 2019 על ידי, וגרסה מקוצרת בת 20 פרקים שודרה החל מדצמבר 2019 באותו אתר. באוקטובר 2019 עלתה הסדרה לשידור בנטפליקס.
קבלה ביקורתית
הסדרה זכתה לביקורת חיובית על נאמנותה לרומן המקורי על אף המגבלות שהוטלו על ידי ממשלת סין ועל האופן שבו הציגה את התרבות הסינית, באמצעות תלבושות מסורתיות, כלי נגינה עתיקים וערכים כגון אומץ, אבירות ואהבת המולדת. מבקרים שיבחו גם את כישורי המשחק של שיאו ז'אן ושל ואנג ייבו, את התפאורה והאיפור, את הפסקול ואת אפיון הדמויות - במיוחד דמותו של וויי וו-שיאן.
הצלחה מסחרית
"The Untamed" הפכה לאחת הסדרות הנצפות ביותר בתולדות הטלוויזיה האסייתית, עם למעלה מ-10 מיליארד צפיות, ולסדרה הסינית המכניסה ביותר בשנת 2019. באסיה, היא צברה מעריצים בעיקר בתאילנד ובקוריאה הדרומית. עד אוגוסט 2019 נמכר אלבום הפסקול של הסדרה ב-15 מיליון יואן וקיבל הסמכת פלטינה.
הצלחת הסדרה גרמה לעלייה בפופולריות של שיאו ז'אן ושל ואנג ייבו, והפכה את שניהם לשחקנים מבוקשים. הפופולריות של הסדרה אף הובילה לגל של עניין בדרמות סיניות.
עיבודים נוספים
בשנת 2019 פורסמו שני סרטי ספין אוף לסדרה: "The Living Dead", העוסק בהמשך דרכם של וון צ'ינג ושל לאן סיזושי, ו-"Fatal Journey", המתאר את קורותיהם של בני שבט ני.
יחסי פרו–צרפת
יחסי פרו–צרפת הם היחסים הדיפלומטיים בין הרפובליקה הצרפתית לרפובליקת פרו. שתי המדינות חברות באו"ם ובארגון הסחר העולמי.
היסטוריה
מלחים צרפתים החלו לבקר בפרו במשימות סחר לאסיה ונעצרו בפרו החל מתחילת המאה ה-18. לאחר שפרו הכריזה על עצמאותה מספרד בשנת 1821, מהגרים צרפתים החלו להגר לפרו. עד 1825 התקיימה קהילה צרפתית קטנה בת 300 איש המתגוררת בפרו. בשנת 1826 כוננו צרפת ופרו יחסים דיפלומטיים. בשנת 1876 התגוררו 2,658 אזרחים צרפתים בפרו. רבים מהמהגרים הצרפתים בפרו היו בעלי מלאכה, סוחרים ופועלים; רבים שמקורם בדרום צרפת ליד הרי הפירנאים.
במהלך מלחמת העולם השנייה נותרה פרו נייטרלית במשך רוב המלחמה. פרו ניתקה את היחסים הדיפלומטיים עם צרפת של וישי בינואר 1943, לאחר מבצע לפיד וממשלת פרו קיימו יחסים דיפלומטיים עם ממשלת צרפת החופשית תחת הגנרל שארל דה גול. לאחר המלחמה, שתי המדינות נרמלו את היחסים הדיפלומטיים.
בפברואר 1960 ערך נשיא פרו מנואל פראדו אוגרטצ'ה ביקור רשמי של שלושה ימים בצרפת. בשנת 1964 ערך נשיא צרפת שארל דה גול ביקור רשמי בפרו. בשנת 1973 ניתקה פרו את היחסים הדיפלומטיים עם צרפת במחאה על ניסויים גרעיניים צרפתיים בדרום האוקיינוס השקט. הקרע נמשך עד 1975.
מאז חידושם של היחסים הדיפלומטיים בין שתי המדינות; נערכו כמה ביקורים רמי דרג בין מנהיגי שתי המדינות. קהילה פרואנית ממוצא צרפתי מהווה את הקהילה השלישית בגודלה ממוצא אירופי בפרו. כמו כן, קיימת קהילה גדולה של אזרחים פרואנים המתגוררים בצרפת.
ביקורים רמי דרג
ביקורים רשמיים מצרפת לפרו
ביקורים רשמיים מפרו בצרפת
היחסים בין שתי המדינות
שתי המדינות חתמו על מספר הסכמים דו-צדדיים, כמו הסכם לשיתוף פעולה תרבותי, מדעי וטכני (1972); הסכם בשיתוף פעולה פיננסי (1975); הסכם בנושא סיוע שיפוטי בעניינים פליליים (2012); הסכם על שיתוף פעולה תחבורתי (2013); אמנת ההסגרה (2013); הסכם בשיתוף פעולה ביטחוני (2013); הסכם לרכישת הממשלה הפרואנית למערכת לוויין אופטית לתצפית על הרזולוציה הסימטרית של כדור הארץ (2014); הסכם על שיתוף פעולה חינוכי (2013) והסכם על אשרת עבודה וחופשה (2018).
תחבורה
קיימות טיסות ישירות בין לימה לפריז עם אייר פראנס.
יחסי סחר
בשנת 2012 חתמה פרו (יחד עם קולומביה) על הסכם סחר חופשי עם האיחוד האירופי (הכולל את צרפת). בשנת 2017 הסתכם הסחר בין צרפת לפרו ב-699 מיליון אירו. הייצוא העיקרי של צרפת לפרו כולל: ציוד מכני, ציוד חשמלי, אלקטרוניקה ו-IT ומוצרים תעשייתיים אחרים. הייצוא העיקרי של פרו לצרפת כולל: מוצרים חקלאיים, כריית עצים, מוצרי דיג וחקלאות, וגז טבעי. פרו היא שותפת הסחר ה-93 של צרפת ברחבי העולם ושותפת הסחר השמינית בגודלה באמריקה הלטינית.
Nothing Was the Same
Nothing Was the Same הוא אלבום האולפן השלישי של הראפר הקנדי דרייק. האלבום יצא לאור ב-24 בספטמבר 2013, על ידי חברות התקליטים OVO סאונד, ריפבליק רקורדס ויאנג מאני אנטרטיינמנט, והופץ על ידי קאש מאני רקורדס. העבודה על האלבום החלה בשנת 2012 והמשיכה עד לאמצע 2013. כמפיק בפועל של האלבום, דרייק גייס אמנים כגון 2 צ'יינז, ביג שון, מאג'יד ג'ורדן, ג'יי זי, ג'נה אייקו וסמפה עבור הופעות אורח באלבום. בהפקת האלבום השתתפו מפיקים כגון 40 ומפיקים אחרים מחברת OVO סאונד, כדוגמת בוי-1דה, מייק זומבי, ניינטין85 ודיטייל.